Orkubú Vestfjarða auglýsir eftir umsóknum um samfélagsstyrki 2019 . Við úthlutun styrkja verður sérstaklega horft til verkefna sem eru til eflingar Vestfirsku samfélagi . Þar getur verið um að ræða verkefni sem tengjast starfsemi björgunarsveita , íþrótta og æskulýðsstarfi , menningarstarfsemi eða listum eða tilteknum félagasamtökum . Ávallt er reynt að styrkja verkefni vítt og breitt um Vestfirði . Umsóknum skal skilað rafrænt með því að fylla út þetta rafræna eyðublað . Umsóknarfrestur er til og með 19. janúar 2020 .